**QR-kode**

Fører til posten i mitCFU

|  |  |  |
| --- | --- | --- |
| Titel Brdr. Madsens tidsrejse |  |  |
| Tema: Vikingetid |  |
| Fag: Historie |  |
| Målgruppe: mellemtrin |  |
|  |  |
|  | **Tv-udsendelse:** DR1, 20.april 2016, 29 min.  Tv-udsendelsen *”Brdr. Madsens tidsrejse: Vikingetid (2)”* giver eleven et levende og humoristisk indblik i ”*dansk*” vikingetid. Den pædagogiske vejledning indeholder seks taksonomiske elevspørgsmål, der kan bruges som undervisningsopstart eller som evaluering.  **Faglig relevans/kompetenceområder**  Forenklede Fælles Mål honoreres i historie under især kompetenceområderne *”Kronologi og sammenhæng”* og *”Historiebrug”*, da udsendelsen undervejs problematiserer, hvad vi ved om fx magtkampe og ekspansion i fortid og nutid samt leverer et overblik over perioden.  **Ideer til undervisningen**  Læreren kan stille vejledningens seks taksonomiske elevspørgsmål før eller efter visningen individuelt eller i gruppe:   1. Hvilken konge forener hele Danmark, og hvordan kan det ses? 2. Hvilke lande udgjorde det danske territorie under Vikingetiden? 3. Hvordan har man fået beretninger om vikingerne? 4. Hvorfor fylder kamp og våben så meget i Vikingetiden? 5. Peter Lund Madsen snakker om ’den stærkes ret’, hvor den stærkeste bestemmer. Er det en god måde at indrette et samfund? Begrund svaret. 6. Vikingetiden har en særlig plads i den danske historie for mange mennesker. Hvorfor tror I, at dette er tilfældet?  Supplerende materialer [Se især under historiekanonpunktet ”*Jellingstenen*” for supplerende henvisninger.](https://ucc.dk/cfu/fag/historie/ideer-til-undervisning/jellingestenen) | |